CELEX: 31990D0453
Language: el
Date: 1990-07-30 00:00:00
Title: 90/453/ΕΟΚ: Απόφαση της Επιτροπής της 30ής Ιουλίου 1990 για τις περιοχές που αναφέρονται στο άρθρο 3 παράγραφος 2 του κανονισμού (ΕΟΚ) αριθ. 2506/88 του Συμβουλίου για τη θέσπιση κοινοτικού προγράμματος για τη μετατροπή των περιοχών των ναυπηγείων (πρόγραμμα Renaval) (Το κείμενο στην αγγλική γλώσσα είναι το μόνο αυθεντικό)

Avis juridique important

|

31990D0453

90/453/ΕΟΚ: Απόφαση της Επιτροπής της 30ής Ιουλίου 1990 για τις περιοχές που αναφέρονται στο άρθρο 3 παράγραφος 2 του κανονισμού (ΕΟΚ) αριθ. 2506/88 του Συμβουλίου για τη θέσπιση κοινοτικού προγράμματος για τη μετατροπή των περιοχών των ναυπηγείων (πρόγραμμα Renaval) (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 231 της 25/08/1990 σ. 0037 - 0037

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 30ής Ιουλίου 1990  για τις περιοχές που αναφέρονται στο άρθρο 3 παράγραφος 2 του κανονισμού (ΕΟΚ) αριθ. 2506/88 του Συμβουλίου για τη θέσπιση κοινοτικού προγράμματος για τη μετατροπή των περιοχών των ναυπηγείων (πρόγραμμα Renaval)  (Το κείμενο στην αγγλική γλώσσα είναι το μόνο αυθεντικό)  (90/453/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2506/88 του Συμβουλίου της 26ης Ιουλίου 1988 για τη θέσπιση κοινοτικού προγράμματος για τη μετατροπή των περιοχών των ναυπηγείων (πρόγραμμα Renaval) (1), και ιδίως το άρθρο 3 παράγραφος 2,  Εκτιμώντας:  ότι το άρθρο 3 παράγραφος 2 του κανονισμού (ΕΟΚ) αριθ. 2506/88 προβλέπει ότι το κοινοτικό πρόγραμμα εφαρμόζεται στις περιοχές που ανταποκρίνονται στα κριτήρια που αναφέρονται στο άρθρο 3 παράγραφος 1 του εν λόγω κανονισμού·  ότι οι περιοχές στις οποίες είναι δυνατό να εφαρμοσθεί το κοινοτικό πρόγραμμα πρέπει να αποτελέσουν αντικείμενο αίτησης από μέρους του ενδιαφερόμενου κράτους μέλους· ότι το Ηνωμένο Βασίλειο της Μεγάλης Βρετανίας και Βορείου Ιρλανδίας υπέβαλε στην Επιτροπή αίτηση·  ότι η κομητεία του Tyne και Wear και «les districts» του Middlesborough και του Langbaurgh της κομητείας του Cleveland ανταποκρίνονται στα προαναφερθέντα κριτήρια,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η κομητεία του Tyne και Wear και «les districts» του Middlesborough και του Langbaurgh της κομητείας του Cleveland στο Ηνωμένο Βασίλειο, ανταποκρίνονται στα κριτήρια που αναφέρονται στο άρθρο 3 παράγραφος 1 του κανονισμού (ΕΟΚ) αριθ. 2506/88 του Συμβουλίου.  Το κοινοτικό πρόγραμμα το οποίο θεσπίσθηκε από τον εν λόγω κανονισμό είναι κατά συνέπεια εφαρμόσιμο σ' αυτή την περιοχή.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Βρυξέλλες, 30 Ιουλίου 1990.  Για την Επιτροπή  Bruce MILLAN  Μέλος της Επιτροπής  (1) ΕΕ αριθ. L 225 της 15. 8. 1988, σ. 24.